Document ID: /fineweb-2-swissfilter-quality_10-filterrobots/filtered/02682.jsonl.gz/6

Satul Congaz este situat în Unitatea Teritorială Autonomă (UTA) Găgăuzia din sudul Moldovei. În colaborare cu Primăria Congaz și Direcția Educație a UTA Găgăuzia, ApaSan a susținut liceul din Congaz pentru construcţia unei toalete școalare noi.
A fost utilizată tehnologia de toaletă uscată cu colectarea separată a excreţiilor (TUCSE), care permite construirea toaletei conform standardelor moderne, atașată la clădirea școlii. Astfel, excluzând necesitatea gestionării apelor uzate, fapt important deoarece toaletele cu jet de apă nu reprezentau o opțiune viabilă, din lipsa unui sistem public de canalizare în satul respectiv. Blocul de toaletă al școlii din Congaz este o clădire autonomă, accesibilă din interiorul școlii printr-un coridor.
Toaleta servește 812 elevi, cadre didactice și personal tehnic și a fost inaugurată în decembrie 2015. Costul total al proiectului incluzând proiectarea, construcția, supravegherea tehnică și materialele a fost de 946’000 MDL (44’000 EUR), din care 200’000 MDL (9’300 EUR) au fost acoperite de UTA Găgăuzia.
Echipa ApaSan a gestionat proiectul, a achiziționat lucrările de proiectare și construcție, a oferit asistență tehnică furnizorilor de servicii și a avut grijă de asigurarea calității. Personalul ApaSan a organizat, de asemenea, o instruire a formatorilor cu profesorii selectați, personalul tehnic și elevii din Congaz și alte școli, care ulterior au desfășurat instruiri în școlile respective privind utilizarea corectă a toaletei, practicile de igienă și întreținere a toaletei.